**P O U Č E N I E
*spotrebiteľa o uplatnení práva na odstúpenie od zmluvy uzatvorenej na diaľku ako aj zmluvy uzatvorenej mimo prevádzkových priestorov obchodníka***

***(príloha č. 2)***

**Článok I.
Právo spotrebiteľa na odstúpenie od zmluvy**

1. Spotrebiteľ má právo odstúpiť od kúpnej zmluvy aj bez uvedenia dôvodu v lehote 14 dní. Lehota na odstúpenie od zmluvy začína plynúť, keď kupujúci alebo ním poverená osoba okrem dopravcu prevezme tovar. Uplynutím 14 dňovej lehoty toto právo na odstúpenie od zmluvy zaniká.
2. Pri odstúpení od zmluvy je kupujúci povinný informovať o tejto skutočnosti obchodníka vo forme vyhlásenia v listinnej forme adresovaného prostredníctvom poštových služieb alebo elektronicky prostredníctvom e-mailu na adrese , e-mail: info@hotovkyzplechovky.sk., tel. č.: +421 905 827 849
3. Na účely odstúpenia od zmluvy môže kupujúci, ktorý je spotrebiteľom, využiť aj vzorový formulár obchodníka zverejnený na jeho webovej stránke alebo aj iné vyhlásenie, z ktorého bude zrejmé odstúpenie od zmluvy.
4. Lehota na odstúpenie od zmluvy je zachovaná aj v prípade, ak kupujúci zašle oznámenie o uplatnení práva na odstúpenie od zmluvy pred tým, ako uplynutie lehota na odstúpenie od zmluvy podľa ods. 1 tohto Článku tohto poučenia.

**Článok II.
Účinky odstúpenia od zmluvy**

1. V prípade využitia práva na odstúpenie od zmluvy za podmienok uvedených v Článku I. tohto poučenia, je obchodník povinný vrátiť kupujúcemu, ktorý je spotrebiteľ, všetky platby, ktoré uhradil v súvislosti s uzavretím kúpnej zmluvy, vrátane nákladov na doručenie. Uvedené sa nevzťahuje na dodatočné vynaložené náklady, ktoré vznikli v prípade voľby iného druhu spôsobu doručenia ako je najlacnejší bežný spôsob doručenia, ktorý obchodník ponúka.
2. Kupujúcemu budú vrátené všetky platby najneskôr do 14 dní odo dňa doručenia oznámenia o odstúpení od zmluvy do dispozičnej sféry obchodníka. Úhrada bude uskutočnená totožným spôsobom, aký využil kupujúci pri svojej platbe za tovar, a to bez účtovania akýchkoľvek ďalších poplatkov. Uvedené sa nevzťahuje na prípad, ak kupujúci vyjadril výslovne nesúhlas s iným spôsobom úhrady.
3. S vrátením platby je obchodník oprávnený čakať až do momentu vrátenia tovaru späť na jeho adresu alebo do momentu podania dôkazu o tom, že kupujúci odoslal tovar späť, podľa toho, ktorá z uvedených skutočností nastane skôr.
4. Kupujúci je povinný vrátiť tovar späť obchodníkovi najneskôr do 14 odo dňa uplatnenia práva na odstúpenie od zmluvy. Lehota sa považuje za zachovanú aj v prípade, ak kupujúci odošle tovar späť pred uplynutím 14 dňovej lehoty.
5. Ak kupujúci splnomocnil na prevzatie tovaru inú osobu, je povinný v odstúpení o zmluvy uviesť aj údaje ako je meno a priezvisko a adresu bydliska.
6. V prípade, ak kupujúci požiadal o začatie poskytovania služby počas lehoty na odstúpenie od zmluvy, je kupujúci povinný uhradiť obchodníkovi cenu za skutočne poskytnuté planenie do dňa, kedy kupujúci oznámil obchodníkovi rozhodnutie o odstúpení od zmluvy.